Abur
Hidan este un personaj din seria animată Naruto. Este un fost membru al Satului Ascuns în Abur și este un membru Akatsuki și coleg de echipă cu Kakuzu. Când Satul Ascuns în Abur a decăzut de la un sat Shinobi la un sat turistic, Hidan, nefind de acord, și-a măcelărit vechii aliați și a plecat din sat. El este nemuritor și un membru al cultului întunecat „Jashin” care venerează zeul cu același nume. Fiind nemuritor este neatent în lupte, chiar dacă stilul său de luptă este foarte simplu și eficient. În luptele sale el demonstrează abilități fizice extrem de bune, luptându-se cu Asuma și Shikamaru în același timp. El este foarte încrezător, uneori spunând lucruri importante despre tehnicile sale în luptă, ori din neatenție, ori din cauza abilităților sale, necrezând că poate fi înfrânt. Hidan este răspunzător pentru moartea Înaltului Călugăr Chiriku și pentru capturarea lui Yugito Nii, jinchuuriki-ul Pisici cu Două Cozi. În urma unei confruntări, Hidan reușește să îl omoare pe Asuma, apoi dorește să ucidă și pe restul echipei sale, însă este forțat de Liderul Pain să se retragă. În cele din urmă este înfrânt și dezmembrat de Shikamaru, care îi lasă rămășițele într-o groapă, din pădurea sfântă a Clanului Nara. Statusul său rămâne un mister, fiind nemuritor, rămânând viu dar incapacitat. Akatsuki nu îl mai consideră un membru și a renunțat la orice plan de a-l salva.